CELEX: 52013PC0543
Language: lt
Date: 2013-07-19
Title: Pasiūlymas TARYBOS SPRENDIMAS kuriuo pratęsiamas Sprendimo 2012/96/ES galiojimas

|
			
		
		
		52013PC0543
		
			Pasiūlymas TARYBOS SPRENDIMAS kuriuo pratęsiamas Sprendimo 2012/96/ES galiojimas /* COM/2013/0543 final - 2013/0261 (NLE) */
			
				
		
		
			
			   	AIŠKINAMASIS MEMORANDUMAS
2012 m. rugpjūčio 7 d.
Tarybos sprendimu 2012/470/ES Tarybos sprendimo 2012/96/ES galiojimas buvo
pratęstas iki 2013 m. rugpjūčio 20 d., o
atitinkamų priemonių, nustatytų Sprendimu 2002/148/EB, taikymas
buvo sustabdytas. Kadangi tiksliai nežinoma, kada Zimbabvėje įvyks
rinkimai pagal Visuotinį politinį susitarimą, ir siekiant
peržiūrėti atitinkamas priemones iš karto po minėtų
rinkimų, siūloma Tarybai pratęsti Tarybos sprendimo 2012/96/ES
galiojimą šešių mėnesių laikotarpiui priimant
pridedamą pasiūlymą.
2013/0261 (NLE)
Pasiūlymas
TARYBOS SPRENDIMAS
kuriuo pratęsiamas Sprendimo 2012/96/ES
galiojimas
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Afrikos, Karibų
jūros bei Ramiojo vandenyno grupės valstybių ir Europos
bendrijos bei jos valstybių narių partnerystės susitarimą,
pasirašytą 2000 m. birželio 23 d.[1]
Kotonu (toliau – AKR ir EB susitarimas) ir peržiūrėtą
2010 m. birželio 22 d.[2]
Uagadugu, Burkina Fasas, ypač į jo 96 straipsnį,
atsižvelgdama į vidaus susitarimą
dėl priemonių, kurių turi būti imtasi, ir tvarkos, kurios
turi būti laikomasi, siekiant įgyvendinti AKR ir EB partnerystės
susitarimą[3],
ypač į jo 3 straipsnį,
atsižvelgdama į Komisijos
pasiūlymą,
kadangi:
(1)       Sprendimu 2002/148/EB buvo
baigtos konsultacijos su Zimbabvės Respublika pagal Kotonu susitarimo 96
straipsnio 2 dalies c punktą ir imtasi atitinkamų priemonių. Nuo tada tos priemonės kiekvienais metais buvo
pritaikomos ir peržiūrimas jų galiojimas;
(2)       siekdama patvirtinti
Sąjungos įsipareigojimą nuolat remti politinį procesą
pagal Visuotinį politinį susitarimą, 2012 m.
rugpjūčio 7 d. Taryba nusprendė 12 mėnesių
laikotarpiui pratęsti Sprendimo 2012/96/ES galiojimą ir sustabdyti
atitinkamų priemonių, kuriomis ribojamas bendradarbiavimas su
Zimbabve pagal Kotonu susitarimo 96 straipsnį, taikymą;
(3)       atsižvelgiant į Tarybos
sutikimą peržiūrėti atitinkamas priemones iš karto po
rinkimų Zimbabvėje pagal Visuotinį politinį
susitarimą, Sprendimo 2012/96/ES galiojimas turėtų būti
pratęstas, kartu paliekant galioti atitinkamų priemonių
sustabdymą;
(4)       Europos Sąjunga gali
nuspręsti bet kuriuo metu peržiūrėti šį sprendimą,
PRIĖMĖ ŠĮ
SPRENDIMĄ:
1 straipsnis
Sprendimo 2012/96/ES ir jo atitinkamų
priemonių galiojimas pratęsiamas iki 2014 m. vasario 20 d.
Tačiau atitinkamų priemonių taikymas išlieka sustabdytas.
Atitinkamos priemonės nuolat
peržiūrimos ir vėl pradedamos taikyti, jei padėtis
Zimbabvėje stipriai pablogėtų.
Tos priemonės bet kuriuo atveju
peržiūrimos po šešių mėnesių nuo šio sprendimo
įsigaliojimo.
2 straipsnis
Šis sprendimas įsigalioja jo
priėmimo dieną. Jis skelbiamas Europos Sąjungos oficialiajame
leidinyje.
Priimta Briuselyje
                                                                       Tarybos
vardu
                                                                       Pirmininkas
[1]               OL L 317, 2000 12 15, p. 3.
[2]               OL L 287, 2010 11 4, p. 3.
[3]               OL L 317, 2000 12 15, p. 376, su
pakeitimais, padarytais OL L 247, 2006 9 9, p. 48.